stanford-oval/wikipedia huggingface dataset:
לוטה יעקובי
פעילותה מאז מלחמת העולם השנייה

מאוקטובר 1932 ועד לינואר 1933, סיירה יעקובי בברית המועצות – בפרט לטג'יקיסטן ואוזבקיסטן, וצילמה תמונות של מה שראתה. היא חזרה לברלין בפברואר 1933, חודש לאחר שהיטלר עלה לשלטון. כשהרדיפה אחר היהודים התגברה, עזבה יעקובי את גרמניה עם בנה ועברה לניו יורק סיטי בספטמבר 1935 ופתחה סטודיו לצילום במנהטן יחד עם אחותה רות. בשנת 1940, נישאה לאריק ריס, כותב גרמני דגול, עד מותו בשנת 1951. היא המשיכה את עבודתה כצלמת והתנסתה בטכניקת צילום חדשה, ללא מצלמה – חשיפת נייר מיוחד לאור על מנת ליצור תמונות אבסטרקטיות בשנים 1946–1955.
בשנת 1955, עזבה יעקובי את ניו יורק עם בנה וכלתה ועברה לדירינג, ניו המפשייר. שם פתחה סטודיו חדש לצילום, בו המשיכה את עבודתה והציגה עבודות של אמנים אחרים. היא החלה להתעניין בפוליטיקה והייתה דמוקרטית נלהבת, שאף ייצגה את ניו המפשייר בכנס הדמוקרטי הארצי בשנת 1980.
עבודותיה הפכו לפופולריות במיוחד בשנות ה-70 וה-80 של המאה העשרים, וזיכו אותה בראיונות רבים בכתבי עת מפורסמים, כמו הניו יורק טיימס. כמו כן, זכתה יעקובי בפרסים כגון דוקטור לשם כבוד באמנויות מאוניברסיטת ניו המפשייר בשנת 1963, ומאוחר יותר בדוקטורט לשם כבוד נוסף ממכללת ניו אינגלנד.
בשנת 1981 מסרה יעקובי את ארכיונה, שכלל עשרות אלפי תצלומים, לאוניברסיטת ניו המפשייר.
מותה

יעקובי מתה מדלקת ריאות ביום ראשון, 6 במאי 1990 בבית אבות בקונקורד, ניו המפשייר. היא הייתה בת 93 במותה וגרה בדירינג, ניו המפשייר, ארצות הברית.
הערות שוליים

1 2  Lotte Jacobi Papers, 1898-2000 | University of New Hampshire Library, University of New Hampshire Library (באנגלית)
↑  Marion Levenson Ross, Lotte Jacobi, Jewish Women's Archive (באנגלית)
↑  Moore, Gaylen (1979-09-16). "LOTTE JACOBI: BORN WITH A PHOTOGRAPHER'S EYE" (באנגלית). נבדק ב-2018-11-23.
↑  Lotte Jacobi (American, born Germany, 1896–1990) (Getty Museum), The J. Paul Getty in Los Angeles (באנגלית)
↑  Fraser, C. Gerald (1990-05-09). "Lotte Jacobi, 93; Photographer Made Portraits of Artists" (באנגלית). נבדק ב-2018-11-23.
| --- | --- |
בקרת זהויות :  NLI: 987007263357005171  PLWABN: 9810604967605606  BIBSYS: 90245180  BnF: cb12027536x (data)  CiNii: DA09120872  GND: 119286408  ISNI: 0000 0000 8405 0574  LCCN: n78035722  NKC: xx0193184  NLA: 35841473  NTA: 068184190  PIC: 4926  RERO: 02-A003416009  RKD: 384933  SNAC: w6sn08s4  SUDOC: 028440714  Trove: 1111412  ULAN: 500032009  VIAF: 105535763   WorldCat (עם VIAF): 105535763 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוטה יעקובי".
רוקטיר (סדרת טלוויזיה)

| --- | --- |

כרזת הסדרה
 מבוסס על:  רוקטיר, הרפתקאות רוקטיר
 סוגה:  הנפשה ממוחשבת, גיבור-על, הרפתקאות, מדע בדיוני, קומדיה
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית 
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1 
 מספר פרקים:  22 
 הפקה
 חברת הפקה:  Wild Canary Animation .ICON Creative Studio, Inc
 הפצה:  Disney–ABC Domestic Television
 מוזיקה:  באו בלאק, דומיניק לואיס
 אורך פרק:  כ-22 דקות (כל פרק מחולק לשני פרקים משניים באורך 11 דקות)
 שידור
 רשת שידור:  דיסני ג'וניור
 רשת שידור בישראל:  דיסני ג'וניור ישראל
 תקופת שידור מקורית:  8 בנובמבר 2019 – 25 ביולי 2020
 תקופת שידור בישראל:  4 בספטמבר 2020 – 29 בינואר 2021
 קישורים חיצוניים
 דף התוכנית ב-IMDb
 
רוקטיר (באנגלית: The Rocketeer) היא סדרת הנפשה ממוחשבת אמריקאית לילדים, שהופקה על ידי Wild Canary Animation ו-.ICON Creative Studio, Inc עבור ערוץ דיסני ג'וניור. בהתבסס על גיבור-על בעל אותו שם שנוצר על ידי דייב סטיוונס והסרט "הרפתקאות רוקטיר" משנת 1991, הסדרה עוקבת אחר קתרין "קיט" סיקורד, ילדה בת 7 שמקבלת תרמיל ריחוף משפחתי לכבוד יום הולדתה.
הסדרה שודרה לראשונה בארצות הברית בערוץ דיסני ג'וניור ב-8 בנובמבר 2019, ואילו בישראל באותו ערוץ בדיבוב עברי ב-4 בספטמבר 2020. ב-16 ביוני 2022 הסדרה עלתה כחלק מתכני הבכורה בשירות הסטרימינג דיסני+ כשהגיע לישראל.
תקציר העלילה

הסדרה עוקבת אחר קיט סיקורד, ילדה בת שבע שגרה בעיריית יוזוויל שלכבוד יום הולדתה קיבלה תרמיל ריחוף משפחתי, דבר שהופך אותה לרוקטיר, גיבורת על שיכולה לטוס עם תרמיל ריחוף, הבאה. את זהותה בתור רוקטיר קיט צריכה לשמור בסתר, בזמן שהיא מגנה על תושבי העירייה מפני סכנה. בהרפתקאות שלה מסייעים לה חברה הטוב טש, הבולדוג בוטש וסבה מכונאי המטוסים אמברוס סיקורד.
דמויות

קתרין "קיט" סיקורד - ילדה בת שבע שלכבוד יום הולדתה קבילה תרמיל ריחוף משפחתי שהופך אותה לרוקטיר. היא נינתו של קליף סיקורד מהסרט "הרפתקאות רוקטיר". משפט ההיכר שלה בתור רוקטיר הוא "גבוה באוויר אני רוקטיר" (בשפת המקור המשפט שלה הוא "לעולם אל תפחד אני הרוקטיר").
אמברוס סיקורד - סבא של קיט שעובד כמכונאי מטוסים בשדה התעופה של עיריית יוזוויל.
מיטש "טש" צ'ינאנה - חברה הטוב ביותר של קיט. ממציא גאדג'טים ושדרוגים לתרמיל הריחוף שלה.
בוטש - בולדוג המחמד של קיט.
דייב סיקרוד - אביה של קיט שעובד כטייס פעלולים.
סרינה סיקורד - אמה של קיט שעובדת כמנהלת ושפית של בית קפה.
לוסיל - אישה מבוגרת שעובדת בבית הקפה של אמה של קיט. ממוצא לבנוני.
לורה והארלי - שתי אחיות גנבות. לורה היא בעלת אישיות סתומה, ואילו הארלי היא המוח בצמד. הדמויות משמשות כמחווה ללורל והארדי.
מדבבים

הדיבוב העברי בוים על ידי ענת ניב, והופק על ידי ענבר שטגר עזרא באולפני דאבי דאב.
| שם הדמות | מדבב/ת באנגלית | מדבב/ת בעברית |
| --- | --- | --- |
| קיט סיקורד | קיטאנה טרנבול | אורה שולמן |
| טש | קאלאן פריס | אדם זילברמן |
| אמברוס סיקורד | פרנק ולקר | מולי שולמן |
| דייב סיקרוד | בילי קמפבל | ליאור חקון |
| סרינה סיקורד | קטי נג'ימי | דקלה הדר |
| לוסיל | מריאן מולרליילה | אסתי זקהיים |
| הארלי | קארי וולגרן | ענת ניב |
| רונלד | לוקה פדבון | עמית מטלון |
| לורה | מריה במפורד | מאיה מיטלפונקט |
הערות שוליים

↑  שי שגב, חדש בטלוויזיה: יום שישי, 04 בספטמבר 2020, באתר ג'ירפה, 3 בספטמבר 2020
הסוכנות לאבטחת סייבר ותשתיות של ארצות הברית

| --- | --- |
   
 Defend Today. Secure Tomorrow. 
 מידע כללי
 מדינה:  ארצות הברית ארצות הברית
 סוכנות אם:  המחלקה לביטחון המולדת של ארצות הברית
 סוכנות בת:  שירות האבטחה הפדרלי של ארצות הברית 
 תאריך הקמה:  26 בנובמבר 2018
 מנהל:  ג'ן איסטרלי 
 מטה מרכזי:  מחוז ארלינגטון, וירג'יניה
 עובדים:  3,641 (2025)
 תקציב:  3 מיליארד דולר
 www.cisa.gov
 
הסוכנות לאבטחת סייבר ותשתיות (באנגלית: Cybersecurity and Infrastructure Security Agency, בראשי תיבות: CISA) היא סוכנות במחלקה לביטחון המולדת של ארצות הברית, האחראית על אבטחת מרחב הסייבר והגנה על תשתיות בכל רמות הממשל. הסוכנות מתאמת תוכניות אבטחת סייבר עם מדינות ארצות הברית ומשפרת את הגנת הסייבר של הממשלה הפדרלית מפני האקרים פרטיים ומדינות זרות.
היסטוריה

בשנת 2007 הוקמה המנהלת הלאומית להגנה ותוכניות (NPPD) כחלק מהמחלקה לביטחון המולדת של ארצות הברית. מטרתה הייתה לחזק את ביטחון המדינה באמצעות זיהוי ונטרול איומים על תשתיות קריטיות – הן במרחב הפיזי והן בעולם הסייבר.
ב-16 בנובמבר 2018, חתם הנשיא דונלד טראמפ על חוק הסוכנות לאבטחת סייבר ותשתיות, שהגדיר מחדש את תפקידה של NPPD והפך אותה לסוכנות עצמאית בשם CISA. הסוכנות החדשה קיבלה סמכויות מורחבות והחלה לפעול בשיתוף עם גורמי ממשל וארגונים פרטיים כדי לתת מענה לאיומי סייבר. כריסטופר קרבס, לשעבר תת-המזכיר של NPPD, מונה למנהל הראשון של CISA, ומת'יו טרוויס מונה לסגנו.
ב-22 בינואר 2019, פרסמה CISA את הנחיית החירום הראשונה שלה (19-01), שהתריעה מפני מתקפות DNS מתוחכמות שבוצעו נגד ארגונים ממשלתיים באמצעות spoofing, טכניקה שבה האקרים מתחזים לשרתים אמינים כדי ליירט מידע. חוקרי אבטחה של חברת FireEye הצביעו על כך שהמתקפה ככל הנראה קשורה לגורמים איראניים.
בשנת 2020, בעקבות עלייה חדה במידע כוזב הקשור לבחירות לנשיאות ארצות הברית, השיקה CISA אתר בשם Rumor Control שנועד להתמודד עם דיסאינפורמציה.
בספטמבר 2022, פרסמה CISA את תוכנית האסטרטגיה שלה לשנים 2023–2025, שהייתה המסמך האסטרטגי המקיף הראשון מאז הקמת הסוכנות ב-2018. נושא אבטחת הסייבר הפך לסוגיה גלובלית קריטית, ולמעלה מ-50 מדינות כבר פרסמו מסמכים רשמיים המפרטים את המדיניות שלהן בנוגע למרחב הקיברנטי, פשיעת סייבר ואבטחת מידע.
מבנה > המרכז לאבטחת סייבר (CSD)

המרכז לאבטחת סייבר (CSD) אחראי על ביצוע שלושה מישורים מרכזיים:
זיהוי, מניעה והתמודדות עם מתקפות סייבר העלולות לפגוע במערכות קריטיות.
פיתוח מערכות מתקדמות, מתודולוגיות ומדיניות שיאפשרו המשך פעילות תקינה גם תחת מתקפות סייבר.
קידום שינויי מדיניות וטכנולוגיה שיקנו יתרון למגני הרשתות, ויגבילו את האפשרויות של גורמים זדוניים לפגוע בתשתיות הלאומיות.
מבנה > האגף לאבטחת תשתיות (ISD)

מוביל את המאמץ הלאומי להגנה על תשתיות קריטיות מפני איומים שונים באמצעות ניהול סיכונים והגברת החוסן, תוך שיתוף פעולה עם גורמים ממשלתיים ופרטיים. האגף מתאם ומשתף פעולה עם גורמים ממשלתיים ועסקיים כדי להגן על תשתיות קריטיות. הוא מבצע הערכות סיכונים ופגיעות כדי לסייע לבעלי תשתיות, מפעילים ושותפים ממשלתיים בזיהוי ואבטחת תשתיות רגישות. בנוסף, האגף מספק מידע על איומים וסיכונים מתפתחים, לצד כלים והכשרות לניהול סיכונים והגנה על מערכות, רשתות ונכסים קריטיים.
מבנה > המרכז הלאומי לניהול סיכונים (NRMC)

המרכז הלאומי לניהול סיכונים (NRMC) הוא גוף מרכזי בניתוח וניהול סיכונים לתשתיות קריטיות בארצות הברית. המרכז מספק תמיכה אנליטית ואסטרטגית למזעור סיכונים לתשתיות הסייבר והפיזיות במדינה. המרכז פועל בשיתוף פעולה עם גורמים ממשלתיים ופרטיים לזיהוי וניהול סיכונים משמעותיים בכל 16 מגזרי התשתיות הקריטיות. המרכז מקדם אסטרטגיות לצמצום איומים ומשפר את החוסן והביטחון של התשתיות הלאומיות.
מבנה > האגף לפעולות משולבות (IOD)

האגף לפעולות משולבות (IOD) אחראי על תכנון, ניהול והפעלת מבצעי CISA, תוך הבטחת אספקת יכולות ושירותים להגנת התשתיות הקריטיות של ארצות הברית.
מבנה > האגף לתקשורת חירום

אחראי על פיתוח ושיפור מערכות התקשורת לשעת חירום, ביטחון לאומי והיערכות למשברים. האגף הוקם בשנת 2007 בעקבות בעיות תקשורת שהתגלו בפיגועי 11 בספטמבר 2001 ובהוריקן קתרינה (2005). מטרתו להבטיח את תפקודן התקין של מערכות התקשורת המשמשות כוחות חירום ובכירי ממשל. מערך התקשורת הלאומי לשעת חירום, מוביל שיתוף פעולה ותיאום בין גורמי ביטחון והצלה. הוא מספקת הכשרות, כלים והנחיות לשותפיה הפדרליים, המדינתיים, המקומיים, השבטיים והפרטיים, במטרה לשפר את היערכות התקשורת למצבי חירום.
מבנה > האגף למעורבות עם בעלי עניין (SED)

האגף למעורבות עם בעלי עניין (SED) אחראי על ניהול שיתופי הפעולה הלאומיים והבינלאומיים של CISA, תוך קידום תיאום ושיתוף מידע להגנה על תשתיות קריטיות. האגף מתמקד ביצירת שיתוף פעולה רציף בין הממשל, המגזר הפרטי וגורמים נוספים במטרה לשפר את החוסן הלאומי. באמצעות רשתות תקשורת מבוססות, האגף מסנכרן תגובות לאיומים ואירועי חירום, מחזק את מודעות המצב ומאפשר תגובה מתואמת. האגף פועל לשיפור הנגשת משאבים וכלים לשותפים אסטרטגיים, תוך התאמת מוצרי CISA למשוב מהשטח. תוכנית האסטרטגיה למעורבות עם בעלי עניין מפרטת את מחויבות CISA לחיזוק שיתוף הפעולה ולניהול יעיל של סיכונים בתשתיות קריטיות.
פעילות

תוכנית האבחון וההתמודדות הרציפה (Continuous Diagnostics and Mitigations - CDM) מספקת כלים ושירותי אבטחת סייבר לסוכנויות פדרליות, במטרה לזהות ולנטרל איומים במהירות וביעילות.
CISA מוציאה הנחיות תפעול מחייבות (Binding Operational Directives), המחייבות סוכנויות ממשלתיות לנקוט בפעולות מיידיות כנגד סיכוני סייבר מסוימים.
במרץ 2021, CISA קיבלה שליטה על הדומיין העליון ".gov" מידי מינהל השירותים הכלליים של ארצות הברית (GSA). במסגרת תפקידה, הסוכנות מאשרת רישום דומיינים חדשים ומנהלת את שרתי ה-DNS של הדומיין העליון. באפריל 2021, ביטלה CISA את דמי הרישום לדומיינים ממשלתיים. בינואר 2023, זכתה Cloudflare בחוזה של 7.2 מיליון דולר לאספקת שירותי רישום ואחסון DNS עבור הדומיין העליון.
CISA מספקת שירותי תגובה לאירועי סייבר הן לרשות המבצעת הפדרלית והן לגורמים פרטיים הפועלים בארצות הברית.
חוק ההגנה הלאומית לשנת הכספים 2021 העניק ל-CISA סמכות להוציא צווים מנהליים (Administrative Subpoenas) כדי לזהות בעלי תשתיות קריטיות המקושרות לאינטרנט אשר מכילות פגיעויות מסוימות. בשנת 2021, CISA הוציאה 47 צווים מסוג זה.
באותה שנה, פרסמה CISA דוח הנחיות להתמודדות עם מתקפות כופר (Ransomware), זאת בעקבות העלייה החדה במספר מתקפות הכופר שנרשמו בתקופה האחרונה.
הערות שוליים

↑  Will CISA Be the Savior of State and Local Cybersecurity?, GovTech, ‏2020-07-24 (באנגלית)
↑  Home Page | CISA, www.cisa.gov
↑  ED 19-01: Mitigate DNS Infrastructure Tampering | CISA, www.cisa.gov, ‏2019-01-22 (באנגלית)
↑  "Turmoil Hits Cyber Agency Engaged in Election as Staff Leave", Bloomberg, ‏18/11/2020
↑  Strategic Plan | CISA, www.cisa.gov (באנגלית)
↑  Cybersecurity Division | Cybersecurity and Infrastructure Security Agency CISA, www.cisa.gov
↑  Infrastructure Security Division | Cybersecurity and Infrastructure Security Agency CISA, www.cisa.gov
↑  National Risk Management Center | Cybersecurity and Infrastructure Security Agency CISA, www.cisa.gov
↑  Integrated Operations Division | Cybersecurity and Infrastructure Security Agency CISA, www.cisa.gov
↑  Emergency Communications Division | Cybersecurity and Infrastructure Security Agency CISA, www.cisa.gov
↑  Stakeholder Engagement Division | Cybersecurity and Infrastructure Security Agency CISA, www.cisa.gov
↑  Continuous Diagnostics and Mitigation (CDM) Program | CISA, www.cisa.gov (באנגלית)
↑  get.gov, get.gov (באנגלית)
| --- | --- |
בקרת זהויות :  ISNI: 0000 0004 5940 5707  LCCN: no2020061910  VIAF: 863159035157201380007   WorldCat (עם VIAF): 863159035157201380007
סולומון בילוב

| --- | --- |
אין תמונה חופשית
 לידה:  1888 ברסט, האימפריה הרוסית 
 פטירה:  23 במרץ 1949 (בגיל 61 בערך) קייב, ברה"מ 
 שפות היצירה:  יידיש 
 
סולומון (שלוימה) חיימוביץ' בילוב (רוסית: Соломон (Шлойме) Хаимович Билов; ‏1888 ברסט-ליטובסק, האימפריה הרוסית – 23 במרץ 1949, קייב, ברית המועצות) היה היסטוריון תיאטרון וספרות יהודי-סובייטי ומבקר ספרות.
ביוגרפיה

ב-1905 הצטרף ל"בונד", ב-1907 עזב את האימפריה הרוסית. חי באירופה ובצפון אמריקה, שם לקח חלק בתנועה לזכויות הפועלים. ב-1912 סיים את בית הספר התיכון בניו יורק, מ-1913 עד 1915 למד בקינגסטון קולג'. בשנת 1918 חזר לשטחה של האימפריה הרוסית לשעבר ובשנים 1918–1920 עבד כמרצה וראש קורסי ערב לפועלים ברובנו. בשנת 1920 היה ראש בית הספר לעבודה בקובל שברפובליקה הפולנית השנייה. מ-1921 עד 1922 היה מרצה במכללה הפדגוגית ובקורסים טרומיים לקראת בית הספר וראש בית ספר לעבודה בנובוזיבקוב שברוסיה הסובייטית. בשנים 1922–1924 היה מרצה במכללה הפדגוגית היהודית ובבית ספר לעבודה, ראש המגזר היהודי של בית הספר המפלגתי המחוזי ועורך העיתון לפיונירים "איסקרה של איליץ'" בהומל.
מאז 1924 התגורר באודסה, שם מונה כפרופסור למגזר היהודי של הפקולטה לחינוך חברתי במכון לחינוך העממי באודסה (לימד קורסים בספרות יהודית ועברית והמטריאליזם ההיסטורי המרקסיסטי), אוניברסיטת הפועלים העברית (1926), המכללה הפדגוגית העברית (1927). לימד קורסים "תולדות המטריאליזם והלניניזם", "ספרות יהודית ועברית", ו"מטריאליזם היסטורי". היה ראש המחלקה לשפה וספרות עבריות, חוקר במכון לתרבות פרולטרית עברית של האקדמיית המדעים הכלל אוקראינית, פרופסור במכון קייב לאמנות התיאטרון.
ב-1936 במהלך הטיהורים הגדולים נאסר, אך לאחר בדיקת תיק מחדש שוחרר ב-1939. בתחילת פלישת הוורמאכט לברית המועצות פונה לסברדלובסק, עבד ככתב בלשכת המידע הסובייטית והוועד היהודי האנטי-פשיסטי.
מחברם של כ-200 עבודות מחקריות וביקורות על ספרות ואמנות.
עבודות מחקריות

"מסלול היצירות של דוד אדלשטט"
"יוסף בוושובר"
"שלום עליכם" (יחד עם ירמי (הו) דרוקר);
"א. גולדפאדן והדרמות שלו
"י"ל פרץ"
הערות שוליים

↑  В. В. Левченко «Еврейское высшее образование в Одессе (1917—1930-е гг.): история, опыт, традиции»
| --- | --- |
בקרת זהויות :  NLI: 987007306534505171
WWE Worlds Collide (סדרה)

| --- | --- |
 יוצרים:  וינס מקמהן
 מנחים:  טום פיליפס איידן אינגליש
 משתתפים:  מתאבקי ה-WWE
 ארץ מקור:  ארצות הברית
 מספר עונות:  1
 מספר פרקים:  4
 הפקה
 חברת הפקה:  WWE
 טכניקת צילום:  מערך מרובה מצלמות
 שידור
 רשת שידור:  WWE Network
 תקופת שידור מקורית:  14 באפריל 2019 – 1 במאי 2019
 קישורים חיצוניים
 https://www.wwe.com/shows/wwe-worlds-collide
 
WWE Worlds Collide או פשוט Worlds Collide הוא תוכנית טלוויזיונית אינטרנטית של ארגון ההיאבקות, ה-WWE, הכוללת תחרות בין חמשת המותגים של הארגון. תוכנית הבכורה הוקרנה בערוץ הטלוויזיה של ה-WWE Network ב-14 באפריל 2019.
היסטוריה

ב-26 וב-27 בינואר 2019 במהלך שבוע הרויאל ראמבל, ארגון ה-WWE צילם את ספיישל Worlds Collide הראשון. הספיישל כלל טורניר בין מתאבקים מהמותגים 205 לייב, NXT ו-NXT UK.
ב-28 במרץ 2019, ה-WWE הודיעו שאירוע התנגשות העולמות יבצע את חזרתו במהלך שבוע רסלמניה. בנוסף לשלושת המותגים שלקחו חלק בספיישל הקודם, מתאבקים מהמותגים Raw וסמאקדאון ייקחו חלק גם הם באירוע. ב-9 באפריל, הארגון הודיע שאירועי התנגשות העולמות ישודרו כסדרה של ארבעה פרקים בערוץ הטלוויזיה של ה-WWE Network החל מ-14 באפריל.
פרקים

14 באפריל 2019
| מס' | תוצאות | התניות |
| --- | --- | --- |
| 1 | קסיוס אונו (NXT UK) ניצח את איידן אינגליש (סמאקדאון) | קרב יחידים |
| 2 | הארפר (סמאקדאון) ניצח את דומיניק דיג'אקוביק (NXT) | קרב יחידים |
| 3 | The Undisputed Era (קייל אוריילי ובובי פיש) (NXT) ניצחו את SAnitY (אלכסנדר וולף וקיליאן דיין) (סמאקדאון) | קרב זוגות |
| 4 | טיילר בריז (Raw) ניצח את רודריק סטרונג (NXT) | קרב יחידים |
17 באפריל 2019
| מס' | תוצאות | התניות |
| --- | --- | --- |
| 1 | טיילר בייט (NXT UK) ניצח את דה בריאן קנדריק (205 לייב) | קרב יחידים |
| 2 | פלאש מורגן ובסטר ומארק אנדרוז (NXT UK) ניצחו את ארייה דבארי ומייק קנליס (205 לייב) | קרב זוגות |
| 3 | ליגרו (NXT UK) ניצח את גראן מטאליק (Raw) ואלברט הארדי ג'וניור (NXT) | קרב משולש |
| 4 | ג'ורדן דבלין (NXT UK) ניצח את אקירה טוזאווה (205 לייב) | קרב יחידים |
24 באפריל 2019
| מס' | תוצאות | התניות | זמן |
| --- | --- | --- | --- |
| 1 | קנדיס לאריי (NXT) ניצחה את קיי לי ריי (NXT UK) | קרב יחידים | - |
| 2 | פייפר ניבן (NXT UK) ניצחה את זלינה וגה (סמאקדאון) | קרב יחידים | - |
| 3 | סוניה דוויל (סמאקדאון) ניצחה את איאו שיראי (NXT) | קרב יחידים | - |
| 4 | טוני סטורם (NXT UK) ניצחה את ניקי קרוס (סמאקדאון) וביאנקה בלאייר (NXT) | קרב משולש | 07:25 |
1 במאי 2019
| מס' | תוצאות | התניות | זמן |
| --- | --- | --- | --- |
| 1 | ביאנקה בלאייר (NXT) ניצחה לאחר שהדיחה אחרונה את איאו שיראי (NXT) | קרב באטל רויאל נשים | 05:15 |
| 2 | רודריק סטרונג (NXT) ניצח לאחר שהדיח אחרון את טיילר בייט (NXT UK) | קרב באטל רויאל נשים | 16:16 |
הערות שוליים

↑  ספיישל התנגשות העולמות
↑  אירוע התנגשות העולמות ישודר בערוץ ה-WWE Network ב-2 בפברואר
↑  ה-WWE מכריזים על טורניר "התנגשות העולמות", חמשת המשתתפים מכל מותג הוכרזו
↑  מתאבקי NXT נגד מתאבקי עבר מ-NXT, מתאבקי משקל ועוד ייקחו חלק באירועי התנגשות העולמות אשר יתקיים בשבוע רסלמניה
↑  מתי לצפות באירוע התנגשות העולמות בערוץ הטלוויזיה של ה-WWE Network
↑  תוצאות התנגשות העולמות, 14 באפריל 2019
↑  תוצאות התנגשות העולמות, 17 באפריל 2019
↑  תוצאות התנגשות העולמות, 24 באפריל 2019
↑  תוצאות התנגשות העולמות, 1 במאי 2019
בשורות טובות (סדרת טלוויזיה, 2019)

| --- | --- |

 מבוסס על:  "בשורות טובות" מאת ניל גיימן וטרי פראצ'ט
 סוגה:  פנטזיה אפוקליפסה מדע בדיוני קומדיה שחורה
 יוצרים:  ניל גיימן
 כותבים:  ניל גיימן
 בימוי:  דאגלס מקינון 
 שחקנים:  דייוויד טננט מייקל שין אנה מקסוול מרטין ג'ון האם ג'וזי לורנס אדריה ארחונה מייקל מקין ג'ייק וייטהול מירנדה ריצ'רדסון ניק אופרמן בנדיקט קמברבאץ' פרנסס מקדורמנד (קריינות העלילה)
 מדבבים:  בריאן קוקס בנדיקט קמברבאץ' פרנסס מקדורמנד 
 פרסים:  פרס הוגו לעיבוד הדרמטי הטוב ביותר (ארוך) 
 ארץ מקור:  בריטניה בריטניה ארצות הברית ארצות הברית
 שפות:  אנגלית 
 מקום התרחשות:  הממלכה המאוחדת, גן עדן, גיהנום 
 מספר עונות:  2 
 מספר פרקים:  12 (נכון ל־28 ביולי 2023) 
 הפקה
 מפיקים בפועל:  ניל גיימן קרוליין סקינר כריס ססמן רוב וילקינס רוד בראון
 חברת הפקה:  Narrativia The Blank Corporation BBC Studios Amazon Studios
 הפצה:  BBC Worldwide
 אתר צילומים:  סארי, Hambleden, פארק סנט ג'יימס, קייפטאון 
 מוזיקה:  דייוויד ארנולד
 אורך פרק:  60 דקות
 שידור
 רשת שידור:  פריים וידאו (ארצות הברית) BBC Two (בריטניה)
 תקופת שידור מקורית:  31 במאי 2019 – אין ערך 
 קישורים חיצוניים
 אתר רשמי
 דף התוכנית ב-IMDb
 
בשורות טובות (באנגלית: Good Omens) היא מיני סדרה בת שישה פרקים המבוססת על ספרם של ניל גיימן וטרי פראצ'ט משנת 1990, "בשורות טובות". הסדרה בוימה על ידי הבמאי דאגלס מקינון ונכתבה על ידי גיימן עצמו, שגם משמש בתפקיד המפיק בפועל. הסדרה עלתה לשידור ב-31 במאי 2019 בשירות הזרמת המדיה פריים וידאו. בבריטניה, הסדרה עלתה לשידור ברשת "BBC Two".
בסדרה מככבים דייוויד טננט כשד בשם קְרוֹאוּלי ומייקל שין כמלאך בשם אזירפאל, שני חברים ותיקים שמנסים למנוע מהאפוקליפסה להתממש. בנוסף, בסדרה מככבים גם בנדיקט קמברבאץ', אנה מקסוול מרטין, ג'ון האם, ג'וזי לורנס, אדריה ארחונה, מייקל מק'קין, ג'ייק וייטהול, מירנדה ריצ'רדסון, ניק אופרמן ופרנסס מקדורמנד שמקריינת את העלילה.
ביוני 2021, הודיעה פריים וידאו על חידוש הסדרה לעונה שנייה, שהחלה להצטלם באוקטובר של אותה השנה.
תקציר העלילה

הסדרה מבוססת על ספרם המשותף של ניל גיימן וטרי פראצ'ט משנת 1990, "בשורות טובות: נבואותיה הנחמדות והמדויקות של אגנס נאטר, מכשפה". למעט מספר שינויים תקופתיים, (עלילת הסדרה מתרחשת בשנת 2018, בשונה מהספר), עלילת הסדרה זהה במהותה לשל הספר ומספרת את סיפורם של אזיראפל, מלאך, וקרואולי, שד; שני יריבים לשעבר וחברים ותיקים בהווה, שהתרגלו ברבות השנים והתקופות לחיות את חייהם הנוחים במסווה של בני אדם רגילים, והחלו לחבב את העולם האנושי. כשהשניים מתבשרים על תוכניתם של שני הצדדים, גן עדן והגיהנום, לממש את מלחמת גוג ומגוג ולפיכך להביא את האפוקליפסה, הם מחליטים לשתף פעולה כדי למנוע זאת.
צוות השחקנים

דייוויד טננט - קרואולי, שד (מלאך שנפל) שחי על פני כדור הארץ מאז שחר האנושות. במקור, קרואולי היה נחש הקדמוני שפיתה את חוה לאכול מפרי עץ הדעת ובכך החטיא אותה.
מייקל שין - אזיראפל, מלאך שחי על פני כדור הארץ מאז שחר האנושות, בדומה לקרואולי. ברומן המקורי, אזיראפל הוא המלאך ששומר על השערים המזרחיים של גן עדן עד שהוא וקרואולי נבחרים לשמש כנציגי שני המחנות על פני כדור הארץ.
אנה מקסוול מרטין - בעל זבוב (או ביאלזבב), מנהיגת כוחות הגיהנום. ברומן המקורי, לבעל זבוב היה תפקיד קטן במהלך העלילה, אך תפקידה הורחב בסדרה.
ג'ון האם - גבריאל, מנהיג כוחות גן העדן. ברומן המקורי, שמו של גבריאל רק הוזכר על ידי הדמויות האחרות, והוא היה אמור לשחק תפקיד גדול יותר ברומן ההמשך הלא-גמור של "בשורות טובות". במהלך כתיבת הסדרה, גיימן שיכתב את תפקידו של גבריאל ברומן ההמשך אל תוך הסדרה. בנוסף, ברומן המקורי, מטטרון הוא מנהיג כוחות גן העדן.
ג'וזי לורנס - אגנס נאטר, מכשפה שחיה במהלך המאה ה-17 וניבאה בספרה "נבואותיה הנחמדות והמדויקות של אגנס נאטר, מכשפה" את אירועי העלילה.
אדריה ארחונה - אנתימה דיווייס, הצאצאית הישירה והאחרונה החיה של אגנס נאטר ומכשפה בעצמה, שמשתפת פעולה עם אזירפאל וקרואולי על מנת לעצור את האפוקליפסה.
מייקל מקין - צייד המכשפות סרג'נט שאדוול, צייד המכשפות האחרון מבני מינו.
ג'ייק וייטהול - ניוטון פולסיפר, הצאצא האחרון החי של צייד המכשפות שהעלה את אגנס על המוקד, שמשתף פעולה עם אנתימה במטרה למצוא דרך לעצור את האפוקליפסה.
מירנדה ריצ'רדסון - מאדאם טרייסי, מדיומית במשרה חלקית וקורטיזונית.
מיריי אנוס - מלחמה, הפרשית הראשונה מארבעת פרשי האפוקליפסה.
לורדס פאברס - זיהום, הפרשית השלישית מארבעת פרשי האפוקליפסה. זיהום הצטרפה לפרשי האפוקליפסה לאחר שמגפה פרש (בעקבות המצאת הפניצילין).
יוסוף גטווד - רעב, הפרש השני מארבעת פרשי האפוקליפסה.
בריאן קוקס - מוות, הפרש הרביעי מארבעת פרשי האפוקליפסה.
ריס שירסמית' - ויליאם שייקספיר.
נינה סוסניה - האחות מרי הפטפטנית, נזירה במסדר המזמר של סנט בריל, מסדר שטני של נזירות שעליהן הוטלה המשימה להחליף בין התינוק לאנטיכריסט.
פרנסס מקדורמנד - קול האלוהים, הקריינית של סיפור העלילה.
בנדיקט קמברבאץ' - השטן, מלך הגיהנום המבקש לגדל את בנו האנטיכריסט על כדור הארץ.
ניק אופרמן - תדיאוס דאולינג, השגריר האמריקאי בבריטניה ואביו של ילד מכשף.
נד דנהי - האסטור, דוכס הגיהנום.
אריון באקייר - ליגור, דוכס הגיהנום השני.
דרק ג'קובי - מטטרון.
סטיב פמברטון ומארק גאטיס - הרמוני וגלוזייר, צמד מוכרי ספרים מסתוריים.
סם טיילור בק - אדם יאנג, ילד בן 11 והאנטיכריסט שעתיד להביא לאחרית הימים.
אמה ריס - פפר, חברתו של אדם.
אילן גלקוף - בריאן, חברו של אדם.
אלפי טיילור - וונסלידייל, חברו של אדם.
דניאל מייס - ארתור יאנג, אביו של אדם ובעלה של דיאדרה.
סיאן ברוק - דיאדרה יאנג, אמו של אדם ואשתו של ארתור.
הפקה > פיתוח

פראצ'ט וגיימן תכננו לעבד את הספר אל מסכי הקולנוע במשך שנים, וניהלו משא ומתן עם במאים ותסריטאים שונים ששמם נקשר לפרויקט בזמנים שונים. בשנת 2011, נודע על פיתוח עיבוד טלוויזיוני שייכתב על ידי טרי ג'ונס וגאווין סקוט, אך לאחר מכן לא הוכרזו חדשות נוספות בנושא. לאחר מותו של פראצ'ט, גיימן סירב לשקול לעבוד על עיבוד הרומן למסך לבדו, אך שינה את דעתו כאשר קיבל מכתב כצוואה מפראצ'ט, שקרא לו לסיים את הפרויקט.
ב-19 בינואר 2017, הוכרז שפריים וידאו נתנו לפרויקט שיעבד את הרומן למסכי הטלוויזיה אור ירוק. המפיקים בפועל שמפיקים את הסדרה הם ניל גיימן, קרוליין סקינר, כריס זוסמן, רוב וילקינס, ורוד בראון, גיימן יעבד את הרומן למסך ויכתוב לו את התסריט בנוסף להיותו מפיק בפועל. הסדרה מופקת על ידי אולפני BBC בשיתוף עם "Narrativia", חברת הפקה שהוקמה על ידי פראצ'ט לפני מותו וכעת בתו, ריהאנה פראצ'ט, מנהלת אותה, ו-"The Blank Corporation". הסדרה מופצת על ידי "BBC Worldwide".